Esittely
Olen kehityksen ja kasvatuksen psykologian erikoispsykologi (PsL) sekä psykoterapeutti. Työurallani olen tehnyt töitä lasten, nuorten ja aikuisten kanssa niin perheneuvonnan, psykiatrian poliklinikan kuin sairaalan puitteissa. Minulla on erikoisosaamista pitkäaikaissairauden toteamisesta ja sen kanssa elämisestä (esim. reuma, sydänsairaudet, allergia- ja astma, pitkäaikainen kipu, harvinaissairaudet, huuli- ja suulakihalkiot, sairauden aiheuttama ulkonäön poikkeavuus, sairaan lapsen syntymä, toimenpidepelko) sekä akuuteista elämän kriiseistä, jaksamisen haasteista ja työuupumuksesta, jännityksen, pelon, ahdistuksen, masennuksen, pakko-oireiden ja lapsettomuuden hoidosta. Teen myös lasten kognitiivisten taitojen perustutkimuksia. Tavoitteeni on löytää yhdessä ymmärrystä tilanteeseen ja keinoja eteenpäin. Työskentelytavat valikoituvat yksilöllisesti. Huomioithan, että tarjolla on tällä hetkellä valtaosin etävastaanottoja.
Vastaanotto
Otan vastaan kaikenikäisiä.